WIG 74

De **Wiener Internationale Gartenschau 1974**, kuaz **WIG&nbsp;74** woa'r a Goat'nschau auf'n Laaer Berg  im 10.&nbsp;Weana Beziak Favoritn, duat wo jetzt'n da **Kurpark Oberlaa** os.

## De WIG&nbsp;74

Nåch'n Eafiog von da WIG&nbsp;64 im Donaupark in da Donaustod is no a zweite Ausstöllung plant wua'n, und zwoa in Favoritn aum Laaer Berg. Des ehemåliche Ziaglareigelände aum Südosthang woa daumois teuweis a Mistplåtz,teuweis a Natuaschutzgebiet. Des håt de Meglichkeit geb'n, doda a neuche Parkaulåg' zum måch'n. Im Zusaummanhaung damit is de Therme Wien ausbaut wua'n.

De WIG&nbsp;74 is aum 18.&nbsp;April 1974 eaöffnet und aum 14.&nbsp;Oktoba 1974 wiedarum g'schloss' wua'nn. Se woa mit 2,6&nbsp;Mülleaunan Besucha a großa Publekumseafoig, waunn's aa etliche kritische Stimman z'weg'n ana Göidvaschwendung geb'n håt. Da Bundeskanzla Bruno Kreisky dageg'n håt de Aulåg a „*Schönbrunn des 20.&nbsp;Jahrhunderts*“ g'hass'n.

De Aschienanbauhn  „Transrapid“håt si net rentiat und is nåch aniche Jahrln wiedarum ohg'riss'n wua'n. Ende 1974 is des Areal von da Goat'nschau daunn in den Kurpark Oberlaa umbaut wua'n, de wo beim Publekum unhamli beliabt is.

## Da Kurpark Oberlaa

Da Nåchfoiga von da WIG&nbsp;74 woa da Kurpark Oberlaa mit ana Fläch'n von rund 860.000&nbsp;m². Ea is in vaschiedane Bereiche aufteuit:
* Im Allergiegoat'n kaunn man vua de jeweulich'n Pflaunz'n botanische Informaeaunan wia den Poll'nflug les'n
* Da Barocke Brunnangoat'n zagt etliche historische Brunnan, an Båch und Sitzgrupp'n
* Des Blumenlabyrinth is dem beim Schloss Hellbrunn in Soizbuag nåchempfun'n
* In da Füimstådt san in de 1920ga-Jahrln bekaunnte Stummfüim draht wua'n,wia beispüisweis *Sodom und Gomorrha* und *Die Sklavenkönigin*; im Summa wea'n's jed's Joahr in an Open-Air-Kino im Kurpark aufg'füaht. 
* Da Takasakipark (Japanischa G0at'n)n woa da japanische Beitråg zua WIG&nbsp;1974; 1990 is a neu gestoitet wua'n
* Da Liebesgoat'n is mit romantische Bänk', Schauk'ln und Laub'n heag'richt, de olle 2001 weiß g'strich'n wua'n san; seithea wea'n nua meah weiße Bleamaln Staud'n, Ros'n und Sträucha aupflauntz - vüile Hochzeitspaarln låssN se doda fotografia'n
* In da Näh vom Skatelaund gibt's aa den Kindaspüiplåtz mit Saundkist'n, Klettagerüst' und Rutsch'n; dea Plåtz is ois ana von de eascht'n behindat'gerecht baut wua'n
*Im Staud'ngoat'n find't ma seit 2000 meahra ois 11.500 Staud'n aus 90 vaschiedan Gåttungan
* Da Streich'lzoo beheabeagt Ziag'n, Schåf, Gansl'n, Heahna, Pfau und vüile Taub'n in an Taub'nschlåg; da Zaun is so niadrig, dass de Kinda de Viecha streich'ln kennan


Wien 10 Kurpark Oberlaa Kurgarten d.jpg|Kurgoat'n
Wien 10 Kurpark Oberlaa Wetterstation b.jpg|Wettastateaun
Wien 10 Kurpark Oberlaa Schilfteich a.jpg|Schüifteich
Wien 10 Kurpark Oberlaa Tiergehege a.jpg|Streich'lzoo
Wien 10 Kurpark Oberlaa Liegewiese a.jpg|Liegewies'n
Wien 10 Kurpark Oberlaa Gänseteich b.jpg|Ganslteich 
Wien 10 Kurpark Oberlaa Liebesgarten b.jpg|Liebesgoat'n 
Wien 10 Kurpark Oberlaa Schwanensee c.jpg|Schwaunansee
Wien 10 Kurpark Oberlaa Filmteich e.jpg|Füimteich
Wien 10 Kurpark Oberlaa Spielplatz a.jpg|Spüiplåtz
Kurpark Oberlaa Rosenberg.jpg|Ros'nbeagl
Wien 10 Kurpark Oberlaa Skateland b.jpg|Skateland


## im Netz

* Zur Vorgeschichte der Gartenschau
* Zum Vierzigjahresjubiläum – reich bebildert (PDF)
* Die Arbeiter-Zeitung zur Eröffnung der Schau

## LIteradua
* Maria Kinz: *Lebenswertes Favoriten*, J&V Edition Wien, Wien 1992, ISBN 3-85085-083-0; S.&nbsp;157–158.

## Beleg